laion/Wikipedia-Exotic huggingface dataset:
შავი მარტორქა

შავი მარტორქა (ლათ. Diceros bicornis) — კენტჩლიქოსანი ძუძუმწოვარი მარტორქისებრთა ოჯახისა. გავრცელებულია აღმოსავლეთ და სამხრეთ აფრიკაში, მათ შორის: ბოტსვანა, ესვატინი, კენია, მალავი, მოზამბიკი, ნამიბია, სამხრეთ აფრიკის რესპუბლიკა, ტანზანია, ზამბია და ზიმბაბვე. სახელი ეწოდა მისი ფერის გამო. 2011 წელს შავი მარტორქის ერთ-ერთი ქვესახეობა — დასავლური შავი მარტორქა გადაშენებულად გამოცხადდა IUCN-ის მიერ. Emslie, R. & Brooks, M. (1999). African Rhino. Status Survey and Conservation Action Plan. IUCN/SSC African Rhino Specialist Group. IUCN, Gland, Switzerland and Cambridge, UK. ISBN 2-8317-0502-9. ↑ Grubb, P. (2005). "Order Perissodactyla". In Wilson, D.E.; Reeder, D.M. Mammal Species of the World: A Taxonomic and Geographic Reference (3rd ed.). Johns Hopkins University Press. pp. 635–636. ISBN 978-0-8018-8221-0. OCLC 62265494. ↑ Emslie, R. (2011). "Diceros bicornis ssp. longipes". IUCN Red List of Threatened Species. Version 2012.1. International Union for Conservation of Nature. Retrieved 24 September 2012. ↑ Knight, Matthew (10 November 2011) Western black rhino declared extinct. Us.cnn.com.
თეთრი მარტორქა

თეთრი მარტორქა (ლათ. Ceratotherium simums) — კენტჩლიქოსანი ძუძუმწოვარი მარტორქისებრთა ოჯახისა. უდიდესი დღემდე შემორჩენილ მარტორქებს შორის. გააჩნია საკმაოდ ფართო პირი, რითაც კარგად ძოვს ბალახს. თეთრი მარტორქები ძალიან სოციალური ცხოველები არიან. მოიცავს ორ ქვესახეობას: სამხრეთული თეთრი მარტორქა, რომლის საერთო რაოდენობა 2015 წლის მონაცემებით 19 682–21 077-ია და ჩრდილოური თეთრი მარტორქა, რომლის მხოლოდ ორი მდედრი ცოცხალი ინდივიდი შემორჩა Жизнь животных, в 6 тт., М., 1971. Т. 6, с. 418—419 Акимушкин И. И. Мир животных. В 5 тт., М., Молодая гвардия, 1971. Т. 1, с. 235—239 ↑ Grubb, P. (2005). "Order Perissodactyla". In Wilson, D.E.; Reeder, D.M. Mammal Species of the World: A Taxonomic and Geographic Reference (3rd ed.). Johns Hopkins University Press. pp. 634–635. ISBN 978-0-8018-8221-0. OCLC 62265494. ↑ "Rhino population figures". SaveTheRhino.org. 2015. Retrieved 16 May 2015. ↑ "Northern white rhino dies in US, leaving only three alive". BBC News. BBC. Retrieved 23 November 2015.
უკრაინის გერბი

უკრაინის სახელმწიფო გერბი (უკრ. Державний Герб України) — უკრაინის დროშასთან, ჰიმნთან და კონსტიტუციასთან ერთად, უკრაინის სახელმწიფო სიმბოლო. არსებობს დიდი და მცირე სახელმწიფო გერბების სახით, თუმცა ამჟამად იხმარება მხოლოდ მცირე გერბი, რომელიც შემოღებულია 1992 წლის 19 თებერვალს. დიდი სახელმწიფო გერბი მხოლოდ კანონპროექტის სახით არსებობს. უკრაინის გერბი იმეორებს დროშის ფერებს: ლურჯ ფონზე ყვითლად არის გამოსახული უკრაინაში მცხოვრები ძველი სლავური ტომების, შემდეგ კი კიევის დიდი მთავრების სიმბოლო - სამკაპი (უკრ. тризуб). უფრო გვიანდელ პერიოდებში იგი ფიგურირებდა დასავლეთ-უკრაინულ და კაზაკურ სიმბოლიკაში. ეროვნული სიმბოლოს როლი მიენიჭა 1917 წელს, უკრაინელი ისტორიკოსის მიხაილო ჰრუშევსკის შემოთავაზებით. ↑ თუმცა უკრაინული სიტყვა „тризуб“ არ არის ცივი იარაღის - სამკაპის შესატყვისი . სამკაპის შესატყვისი სიტყვაა „трезубец“ (ქართულად უფრო სწორია სამკბილა). სიმბოლოს ზუსტი მეცნიერული ახსნა დღემდე არ არსებობს.
კიაღმის ალთი

კიაღმის ალთი — ტაძარი ისტორიულ ამიერტაოში, ბანას მახლობლად სოფელ სოლომონისისაკენ (თანამედროვე ევბაქანი) მიმავალ საავტომობილო გზაზე. თურქეთის დაყოფით შედის ერზურუმის პროვინციის რაიონ შენკაიაში. ეკლესია იყო ექვკონქიანი. დღესდღეობით თითქმის მთლიანად დანგრეულია. აღმართულია მხოლოდ ერთი ფრაგმენტი – ორი აფსიდის კედლების შეერთების ადგილი. ნაწილობრივ შერჩენილია კონქისწინა ნახევარწრიული თაღები და მათი დამჭერი პილასტრი, სრულად არის შერჩენილი ამ კლავებს შუა ამოყვანილი აფრა, რომლის ზემოთ გუმბათქვეშა წრიული რკალიც კარგად ჩანს. ამ ფრაგმეტებს ზედა დონეზე საპირე წყობა კარგად აქვს შერჩენილი. მხოლოდ ქვედა ნაწილებია გაძარცვული, სადაც კარგად ჩანს მყარი დუღაბი. გარედან შემორჩენილია ასევე საპირე წყობით კარგად ნათალი ქვით მოპირკეთებული საფასადო წახნაგი, რომელიც მოიცავს სამკუთხა ნიშას და გვირგვინდება თხელი სადად პროფირილებული ნახევარწრიული თაღით. სამკუთხა ნიში ფასადზე აფსიდების შეერთების კუთხეს შეესაბამება. ჯერაც კარგად ჩანს ორი წახნაგის შეერთების კუთხე და თაღებს შუა ჩამჯდარი ასევე სადა კაპიტელის ქვა. მიუხედავად იმისა, რომ ეკლესია სუფთად ნათალი ქვებითაა აგებული და მისი მოხატვა თავდაპირველი გეგმა არ უნდა ყოფილიყო ნალესობის კვალი ბევრ ადგილას შერჩენილი აქვს, რაც იმას მიუთითებს, რომ იგი მოხატულიც ყოფილა. ტაძარი სავარაუდოდ მეათე საუკუნის უნდა იყოს. გზის მოპირდაპირე მხარეს კლდეში მღვიმეებია. ფასადის რეკონსტრუქცია კიაგმის (კიაგლის) ალტი, კიაღმის ალთი (ქამხისი), ქამჰისი // Saunje.ge კიაღმის ალთი | სამხრეთ კავკასიის ისტორიული ძეგლები
ცხვირფართო მაიმუნები

ცხვირფართო მაიმუნები, ახალი სამყაროს მაიმუნები, ან ამერიკული მაიმუნები (ლათ. Platyrrhini) — ძუძუმწოვრების ქვერიგი პრიმატების რიგისა. უმრავლესობას ნესტოთაშორისი ძგიდე განიერი აქვს. მათი სხეულის სიგრძეა 13-75 სმ, კუდის სიგრძე 19-70 სმ-ს აღწევს. ლოყისუკანა პარკები და საჯდომი კორძები არა აქვთ. ცხვირფართო მაიმუნების ბეწვი რბილი და ხშირია. ცნობილია ხუთი ოჯახი: მოთამაშე მაიმუნისებრნი, ღამის მაიმუნები, ობობასებრი მაიმუნები, საკისებრნი და კაპუცინისებრნი (70-მდე სახეობა). გავრცელებულნი არიან სამხრეთ და ცენტრალურ ამერიკაში. ბინადრობენ ტყეებში. მეხეური ცხოველები არიან. ბრჭყალებიანი მაიმუნები (Callitrichidae) კაპუცინისებრნი (Cebidae) ღამის მაიმუნები (Aotidae) საკისებრნი (Pitheciidae) ობობასებრი მაიმუნები (Atelidae) ჯანაშვილი ა., ქართული საბჭოთა ენციკლოპედია, ტ. 11, თბ., 1987. — გვ. 252.
დროული

„დროული“ — ქართული ორკვირეული ლიტერატურული გაზეთი. გამოდიოდა თბილისში 1925–1926 (№ 2-იდან "მემარცხენე ფრონტის" ყოველკვირეული ლიტერატურული ორგანო). გამოვიდა 3 ნომერი: 1925 — № 1; 1926 — № 2, 3; ტირაჟი 3 ათასი ცალი. ქართული საბჭოთა ენციკლოპედია, ტ. 3, თბ., 1978. — გვ. 644.
დადაშენის ეკლესია

დადაშენის ეკლესია — ქართული ხუროთმოძღვრების ძეგლი, საქართველოს ისტორიულ მხარე კოლაში, დღევანდელ თურქეთში, სოფელ დადაშენში. ნაშენებია მთის თავზე და გადაჰყურებს მტკვრის სათავეს. შენობა შემორჩენილი ნაწილების მიხედვით ბაზილიკის ტიპისაა, საკმაოდ დიდი ზომის, აღმოსავლეთით ხუთკუთხა შვერილი აფსიდით. საკურთხევლის ფორმა მკვეთრად ნალისებრია. საკურთხევლის გვერდებზე, ვიწრო გვერდითა ნავების აღმოსავლეთ ნაწილებში სწორკუთხა პასტოფორიუმებია. ეკლესია თავის დროზე შიგნიდანაც და გარედანაც შეძერწილი იყო მოწითალო თლილი ქვებით, რომლებიც შენობის დანგრევის შემდეგ სოფელში ჯამეს ასაშენებლად გამოიყენეს. ნაგებობდან მხოლოდ აღმოსავლეთ ნაწილის ნანგრევებიღაა შემორჩენილი, რომელიც მთლიანად შემოძარცვულია. ტაძრის გარშემო შეინიშნება ნაგებობათა კვალი და დიდი რადიუსის მქონე გალავანი თავისი კარიბჭით, რომლის კედლის ნანგრევებში შემორჩენილია კერამიკული მილები. აქვე მდგარა ოთხკუთხედის ფორმის კოშკები. 1907 წელს მოინახულა ექვთიმე თაყაიშვილმა, რომელმაც ეკლესია კათედრალად მიიჩნია და IX-X საუკუნეებით დაათარიღა. დადაშენის საეპისკოპოსო ექვთიმე თაყაიშვილი, არქეოლოგიური ექსპედიცია კოლა-ოლთისში და სოფელ ჩანგლში 1907 წელს — პარიზი, 1938. გვ.10-12. დადაშენი | სამხრეთ კავკასიის ისტორიული ძეგლები დადაშენი (ტაო-კლარჯეთი) // Saunje.ge
Eminence Front

„Eminence Front“ — ინგლისური როკ-ჯგუფ The Who-ს სიმღერა, 1982 წლის სტუდიური ალბომიდან It's Hard. სინგლმა Billboard Hot 100-ში #68 პოზიციამდე მიაღწია. ეს არის ალბომის ერთადერთი სიმღერა, რომელსაც ჯგუფი ასრულებდა და ასრულებს საკუთარ კონცერტებზე. ამასთან, ჯგუფის წამყვან ვოკალისტ როჯერ დოლტრის აზრით, ეს იყო ერთადერთი სიმღერა ამ დისკზე, რომლის გამოშვება, მისი აზრით, ღირდა. ↑ Discography - thewho.com ↑ Eminence Front.
თურქეთის ეროვნული პარკების სია

თურქეთის რესპუბლიკის ეროვნული პარკები ერთ-ერთია ხუთი დაცული ტერიტორიის სახეობიდან. თურქეთის საერთო ტერიტორიის დაახლოებით 1% ეროვნული პარკები შეადგენენ. შენიშვნა 1: რამსარის კონვენციის ფარგლებში, თურქეთში არსებობს 13 ვეთლენდია. რამსარის ზოგიერთი ძეგლი ასევე კლასიფიცირებულია როგორც ეროვნული პარკი (მაგალითად ქუშის ტბა, რომელიც ასევე ეროვნული პარკია). თურქეთის ბუნების პარკების სია თურქეთის ბუნების კონსერვაციისა და ეროვნული პარკების გენერალური დირექტორატი დაარქივებული 2019-12-04 საიტზე Wayback Machine. ↑ 1.0 1.1 TÜRKİYE'NİN MİLLİ PARKLARI tr. milliparklar.gov.tr (1 July 2015). დაარქივებულია ორიგინალიდან — 20 აპრილი 2016. ციტირების თარიღი: 18 April 2016. ↑ TÜRKİYE'NİN TABİAT PARKLARI tr. milliparklar.gov.tr (1 July 2015). დაარქივებულია ორიგინალიდან — 20 აპრილი 2016. ციტირების თარიღი: 18 April 2016. ↑ YABAN HAYATI GELİŞTİRME SAHALARI tr. milliparklar.gov.tr (1 July 2015). დაარქივებულია ორიგინალიდან — 20 აპრილი 2016. ციტირების თარიღი: 18 April 2016. ↑ TÜRKİYE'NİN TABİAT ANITLARI tr. milliparklar.gov.tr (1 July 2015). დაარქივებულია ორიგინალიდან — 20 აპრილი 2016. ციტირების თარიღი: 18 April 2016.
დროშა (გაზეთი)

„დროშა“ — ქართული გაზეთი; გამოდიოდა პარიზში 1873 წლის 1 (13) აპრილიდან 11 (23) აპრილამდე. გამოიცა 10 ნომერი, დაბეჭდილია ჰექტოგრაფიული წესით. რედაქტორ-გამომცემელი — ნიკო ნიკოლაძე. გაზეთს ეპიგრაფად ჰქონდა გაშლილ დროშაზე წარწერილი ი. ჭავჭავაძის სიტყვები: „აწმყო თუ არა გვწყალობს, მომავალი ჩვენია“. „დროშა“ განკუთვნილი იყო ევროპაში მოსწავლე ქართველ ახალგაზრდობისათვის; ეხებოდა მუშათა კლასის, ეროვნული მოძრაობის, სოციალიზმის, საგარეო პოლიტიკის და სხვა პრობლემებს. „დროშაში“ დაბეჭდილია ნ. ნიკოლაძის, დ. მიქელაძის (მეველე), პ. იზმაილოვის და სხვათა წერილები. გაზეთის რამდენიმე ნომერი ინახება ბრიტანეთის მუზეუმში. გუგუშვილი პ., კარლ მარქსი ქართულ პუბლიცისტიკასა და საზოგადოებრიობაში 1898 წლამდე, გამოც. მე-4, თბ., 1971; ხუნდაძე ს., სოციალიზმის ისტორიისათვის საქართველოში ტ. 2, ტფ., 1927 გუგუშვილი პ., ქართული საბჭოთა ენციკლოპედია, ტ. 3, თბ., 1978. — გვ. 644.
Time Flies (სიმღერა)

„Time Flies“ (ქართ. დრო მიფრინავს) — ბრიტანული პროგრესული როკ-ჯგუფ Porcupine Tree-ს სიმღერა, გამოცემული, როგორც სინგლი 2009 წლის სტუდიური ალბომიდან The Incident. დაწერილი ჯგუფის ლიდერ სტივენ უილსონის მიერ, იგი არის 55 წუთიანი პიესის ცენტრალური ნაწილი, რომელიც მოიცავს ალბომის პირველ დისკს. სიმღერაში საუბარია ასაკის მატებაზე და იმაზე, რომ ასაკთან ერთად დრო უფრო სწრაფად გადის, ტექსტის ნაწილი კი თავად უილსონის ცხოვრებას უკავშირდება. სიმღერა ალბომზე 11:40-ს გრძელდება. მისი ოფიციალური ვიდეო გადაღებულია ლასე ჰოილის მიერ. ვინაიდან ალბომის ხმის მონტაჟში შეცდომა მოხდა, CD-სინგლში მიქსი განსხვავდება ალბომისგან. Time Flies (შემოკლებული) - 5:23 ↑ 1.0 1.1 Roadrunner Records UK. დაარქივებულია ორიგინალიდან — 2018-06-11. ციტირების თარიღი: 2017-07-15.
Stranger by the Minute

„Stranger by the Minute“ — ბრიტანული პროგრესული როკ-ჯგუფ Porcupine Tree-ს სიმღერა, გამოცემული, როგორც მეორე სინგლი 1999 წლის სტუდიური ალბომიდან Stupid Dream. სინგლი გამოიცა როგორც CD-ზე, ასევე 7" გრამფირფიტაზე, 1000 ასლის ოდენობით. უკანასკნელში აგრეთვე შეტანილია „Hallogallo“, Neu!-ს სიმღერის ვერსია. თავდაპირველად სინგლში უნდა შეეტანათ „Even Less“-ის ვრცელი ვერსია (რომელიც Recordings-ში მოხვდა), მაგრამ ბრიტანეთში არსებობდა სინგლის ხანგრძლივობის შეზღუდვა, რამაც ჩანაფიქრს ხელი შეუშალა. CD გამოცემაზე აგრეთვე წარმოდგენილია Macromedia-პრეზენტაცია ჯგუფის ფოტოსურათებით, ტექსტებით, დისკოგრაფიით და სხვა ინფორმაციით. СD Stranger by the Minute (შემოკლებული) - 3:47 Even Less (ნაწილი 2) - 7:26 ვიდეო: Piano Lessons - 3:30 7" გრამფირფიტა მხარე 1 Stranger by the Minute (შემოკლებული) - 3:45 მხარე 2 Hallogallo - 4:04 სიმღერების ავტორი - სტივენ უილსონი, გარდა „Hallogallo“-ს (როთერი/დინგერი). „Hallogallo“ 1995 წელს ჩაიწერა და გამოვიდა Porcupine Tree-ს კასეტაზე Insignificance. ეს ვერსია წარმოადგენს რემიქსს და ოდნავ ვრცელს ვარიანტს. სტივენ უილსონის სრული დისკოგრაფია
ვლადიმიროვსკაიის მიძინების ეკლესია

ვლადიმიროვსკაიის მიძინების ეკლესია (რუს. Успенская церковь) — ყოფილი მართლმადიდებლური ეკლესია სტანიცა ვლადიმიროვსკაიაში, როსტოვის ოლქი, რუსეთის ფედერაცია. მიეკუთვნება რუსეთის მართლმადიდებელი ეკლესიის მოსკოვის საპატრიარქოს როსტოვისა და ნოვოჩერკასკის ეპარქიას. ამჟამად ეკლესია გადაკეთებულია კლუბად, იგი დონის მხარის არა მარტო რელიგიური არამედ ისტორიული ცენტრიც იყო. იგი პირველი მართლმადიდებლური ეკლესია იყო სულინის მიწაზე. პირველი ეკლესია, მიძინების სახელობის სამლოცველო სახლი, ააგეს და გაიხსნა 1830 წელს სლობოდა ნოვოიანოვკაში (ამჟამად სტანიცა ვლადიმიროვსკაია). სამლოცველო სახლი ააგეს მრევლისა და პოდპოლკოვნიკის ცოლის მარია ივანეს ასული ბობრიკოვაიის სახსრებით. ეკლესია იყო ხის, იდგა ქვის ფუნდამენტზე, სამრეკლო არ ჰქონდა, ზარები ეკიდა ბოძებზე. 1874 წელს დაიწყეს ახალი ეკლესიის შენებლობა, ძელები იყიდეს ხუტორ სვინარევში 3 001 რუბლად. ახალი ეკლესიის შენებლობა დასრულდა 1877 წელს, მისთვის ფინანსები გაიღო კაზაკმა სტეფანე შევირევმა. გარდაცვალების წინ მან 18 000 რუბლი უანდერძა ეკლესიას. ახალი ეკლესიაც ხის იყო, საძირკველი ქვის, ერთსაკურთხევლიანი, მისი მშენებლობა დაჯდა 18 500 რუბლი. მიძინების ეკლესიის შტატი შედგებოდა სამი ადამიანისაგან: მღვდელი, დიაკვანი და მეფსალმუნე. მღვდელი და მისი ოჯახი ცხოვრბდა ეკლესიის კუთვნილ ხის სახლში, რომელიც მეტალის ფიფიტებით იყო გადახურული. დიაკვანი ცხოვრობდა ნაქირავებ ბინაში, ხოლო მეფსალმუნე საკუთარ სახლში. ვლადიმოროვსკაიის მრევლს არ ჰქონდა ცალკე მატერიალური მხარდაჭერა. ძირითადი წყარო იყო მიწის იჯარით შემოსული თანხა. მრევლი იხდიდა გადასახადს როგორც ფულით ასევე ნატურით. 1904 წელს შემოსავალი იყო 1 200 მანეთი, ამას დამატებული ნატურით გადახდილი 400 პური. გარდა ამისა, ეკლესიას უცნობმა პირმა შესწირა 1 600 რუბლი. ადრე ეკლესიასთან მდებარეობდა მოსკოვ-კავკასიის ტრაქტი, რომელიც რუსეთის იმპერიის დედაქალაქს აკავშირებდა დონთან, ყუბანთან და კავკასიასთან. ეკლესიასთან ააგეს მგზავრების დასასვენებელი სახლი. ცნობილია, რომ ამ სახლში თავის დროზე შეჩერდნენ ისეთი პიროვნებები როგორიცაა ალექსანდრე პუშკინი და ორი მეფე: ნიკოლოზ I და ალექსანდრე II. ეკლესიაში ადგილობრივი მოსახლეობა ნათლავდა ბავშვებს, ჯვარს იწერდნენ ახლად დაქორწინებულები. ეკლესიაში დადიოდა მეზობელი დასახლებების მრევლიც. XIX საუკუნის ბოლოსა და XX საუკუნის დასაწყისში ეკლესიამ დონის ეპარქიის დაფინანსებით გახსნა სამი საეკლესიო-სამრევლო სკოლა: ვლადიმიროვსკაიის, პროხოროვო-კუნდრიუჩენსკაიისა და კალინოვო-ოსიპოვსკაიის. მიძინების ეკლესიამ ფუნქციონირება შეწყვიტა XX საუკუნის 20-იან წლებში და გამოიყენებოდა როგორც საწყობი. ნაცისტური ოკუპაციის პერიოდში 1942 წელს ეკლესიამ აღადგინა ღვთისმსახურება და ისევ დაიხურა 50-იან წლებში რელიგიური დევნის პერიოდში. ეკლესია გადააკეთეს სასოფლო კულტურის სახლად. რომელიც დღესაც არსებობს. Кудрявцев, В. Успенская церковь ст. Владимировской / В. В. Кудрявцев // Криница. — 2002. — 22 авг. (№ 34) — С. 4. Кудрявцев, В. Успенская церковь ст. Владимировской / В. В. Кудрявцев // Сулинская земля: страницы истории. — Ростов н/Д., 1999. — С. 121 — 125. ↑ Кириллов А. А. Донская епархия в ее настоящем положении (По статистическим данным 1896 года). — Новочеркасск: Донская типография, 1896. — С. 30.. დაარქივებულია ორიგინალიდან — 2017-02-14. ციტირების თარიღი: 2017-07-16. ↑ Успенская церковь
ალექსანდრა დადიანი

ალექსანდრა დადიანი (დ. 1822 — გ. 1862, აფხაზეთი, მოქვის ტაძარი) — გიორგი დადიანის შვილი და აფხაზეთის უკანასკნელი მთავრის მიხეილ შარვაშიძის მესამე მეუღლე. დაკრძალულია მისი მეუღლის გვერდით მოქვის ტაძარში. თამარი (1840—1925); ანა (1842—1853); ნიკოლოზი (1844—?); გიორგი (1846—1918); ელენე (1848—1863); ნინო (1850—1868); მიხეილი (1854—1900); ბარბარე (1859—1946). Чиковани Ю. Род Абхазских князей Шервашидзе. (Историко-генеалогическое исследование). — Тбилиси: Универсал, 2007. — 96 с. — ISBN 978-99928-0-964-8. ↑ Фотографии Моквского собора
შრომისუბანი (მრავალმნიშვნელოვანი)

შრომისუბანი შეიძლება აღნიშნავდეს: შრომისუბანი — სოფელი ლანჩხუთის მუნიციპალიტეტში შრომისუბანი — სოფელი ონის მუნიციპალიტეტში
ორმეთი (მრავალმნიშვნელოვანი)

ორმეთი შეიძლება აღნიშნავდეს: ორმეთი — სოფელი ლანჩხუთის მუნიციპალიტეტში ორმეთი — სოფელი ოზურგეთის მუნიციპალიტეტში
საქართველო-იმერეთის გუბერნიის გერბი

საქართველო-იმერეთის გუბერნიის გერბი — რუსეთის იმპერიის საქართველო-იმერეთის გუბერნიის გერბი 1840-1846 წლებში. გერბს ფარის ფორმა ჰქონდა, რომელსაც დაყვებოდა ოქროსფერი ფონი. ფარი გაყოფილი იყო ოთხ ნაწილად: ზედა მარცხენა მხარეს გამოსახული იყო არარატის მთა, რომლის მწვერვალზეც ნოეს კიდობანი იდგა; ზედა მარჯვენა მხარეზე წარმოდგენილი იყო შავი ზღვა; ქვედა მარცხენა კვადრატში გამოსახული იყო ზედა მარჯვენა უჯრაში არსებული მსგავსი სიმბოლო, რომელიც აღნიშნავდა მდინარე მტკვარს; ქვედა მარჯვენა უჯრაში კი წარმოდგენილი იყო ყაზბეგის მთა. აღნიშნული გერბის ცენტრში განთავსებული იყო მცირე ფარი, რომელზედაც წითელ ფონზე გამოსახული იყო გველეშაპთან მებრძოლი წმინდა გიორგი. გერბს, მთავარი ფარის ზემოდან ედგა საიმპერატორო ორთავიანი არწივი, რომელიც თავისი ფრთებით გადაფარებული იყო გერბზე. ვიკისაწყობში არის გვერდი თემაზე: საქართველო-იმერეთის გუბერნიის გერბი «Сборник материалов для описания Тифлисской губернии», Тифлис. 1870
ლაქტატდეჰიდროგენაზა

ლაქტატდეჰიდროგენაზა — ფერმენტი ოქსიდორედუქტაზების კლასისა; აკატალიზებს პიროყურძნის მჟავას შექცევადი აღდგენის რეაქციას, რომლის შედეგად L-რძემჟავა წარმოიქმნება. ამ რეაქციაში მონაწილეობს კოფერმენტი — აღდგენილი ნიკოტინამიდადენინდინუკლეოტიდი. ლაქტატდეჰიდროგენაზა გამოყოფილია კუნთოვანი ქსოვილიდან კრისტალების სახეით; შედგება 4 პოლიპეპტიდური სუბერთეულისგან (ტეტრამერის მოლური მასა 140 000). ლაქტატდეჰიდროგენაზული რეაქციის წონასწორობა ძლიერ გადახრილია რძის მჟავას წარმოქმნისაკენ და ცხოველურ ქსოვილებში უმეტეს შემთხევავში ანაერობულად მიმდინარეობს. გამონაკლისს წარმოადგენს კიბოს უჯრედები, რომლებშიც რძის მჟავას დიდი რაოდენობა აერობულ პირობებში წარმოიქმნება. ცნობილია ლაქტატდეჰიდროგენაზის 5 იზოფერმენტი, რომლებიც განსხვავდებიან როგორც ამინომჟავური შედგენილობით, ისე ფიზიკურ-ქიმიური კატალიზური და იმუნოლოგიური თვისებებით. ლაქტატდეჰიდროგენაზის რაოდენობის განსაზღვრას სისხლის შრატში დიაგნოსტიკური მნიშვნელობა აქვს. ქართული საბჭოთა ენციკლოპედია, ტ. 6, თბ., 1983. — გვ. 145. Johnson WT, Canfield WK (1985). „Intestinal absorption and excretion of zinc in streptozotocin-diabetic rats as affected by dietary zinc and protein“. J Nutr. 115 (9): 1217–27. PMID 3897486. Ein SH, Mancer K, Adeyemi SD (1985). „Malignant sacrococcygeal teratoma--endodermal sinus, yolk sac tumor--in infants and children: a 32-year review“. J Pediatr Surg. 20 (5): 473–7. doi:10.1016/s0022-3468(85)80468-1. PMID 3903096. Azuma M, Shi M, Danenberg KD, Gardner H, Barrett C, Jacques CJ, Sherod A, Iqbal S, El-Khoueiry A, Yang D, Zhang W, Danenberg PV, Lenz HJ (2007). „Serum lactate dehydrogenase levels and glycolysis significantly correlate with tumor VEGFA and VEGFR expression in metastatic CRC patients“. Pharmacogenomics. 8 (12): 1705–13. doi:10.2217/14622416.8.12.1705. PMID 18086000. Masepohl B, Klipp W, Pühler A (1988). „Genetic characterization and sequence analysis of the duplicated nifA/nifB gene region of Rhodobacter capsulatus“. Mol Gen Genet. 212 (1): 27–37. doi:10.1007/bf00322441. PMID 2836706. Galardo MN, Regueira M, Riera MF, Pellizzari EH, Cigorraga SB, Meroni SB (2014). „Lactate Regulates Rat Male Germ Cell Function through Reactive Oxygen Species“. PLoS ONE. 9 (1): e88024. doi:10.1371/journal.pone.0088024. PMC 3909278. PMID 24498241. Tesch P, Sjödin B, Thorstensson A, Karlsson J (1978). „Muscle fatigue and its relation to lactate accumulation and LDH activity in man“. Acta Physiol Scand. 103 (4): 413–20. doi:10.1111/j.1748-1716.1978.tb06235.x. PMID 716962.
სერერი (ხალხი)

სერერი — ეთნორელიგიური ჯგუფი დასავლეთ აფრიკაში. ძირითადად ცხოვრობენ სენეგალის ტერიტორიაზე. რაოდენობით მესამე ეთნიკური ჯგუფი სენეგალში, შეადგენენ ამ ქვეყნის მოსახლეობის 15%-ს. სერერების გარკვეული ნაწილი ასევე ცხოვრობს ჩრდილოეთ გამბიასა და (32 ათასი ადამიანი) და სამხრეთ მავრიტანიაში. სერერების ნაწილი საუბრობს ვოლოფის ენაზე. Ethnolyrical. Tassou: The Ancient Spoken Word of African Women დაარქივებული 2012-03-25 საიტზე Wayback Machine. ↑ Senegal დაარქივებული 2020-08-31 საიტზე Wayback Machine. , CIA Factsheet ↑ [1] Ethnologue.com
ნენსი უილსონი

ნენსი ლამურე უილსონი (ინგლ. Nancy Lamoureux Wilson, დ. 16 მარტი, 1954) — ამერიკელი მომღერალი, გიტარისტი და პროდიუსერი, რომელიც საკუთარ დასთან ენთან და გიტარისტ როჯერ ფიშერთან ერთად შეადგენს სიეტლურ/ვანკუვერულ როკ-ჯგუფ Heart-ის ბირთვს. ნენსიმ დაამთავრა უმაღლესი სკოლა და შემდეგ ჩაირიცხა ორეგონის უნივერსტეტში და სიეტლის სამხატვრო კოლეჯში, სადაც ის დაეუფლა გერმანულ ლიტერატურასა და ხელოვნებას. Heart-ის ოფიციალური საიტი ინტერვიუ ჟურნალისთვის The Believer ნენსი უილსონი კინოფილმების ინტერნეტ-მონაცემთა ბაზაში ↑ Kelly, Maura Interview with Nancy Wilson, The Believer, August 2007. Retrieved 2008-10-01. ↑ Bergman, Julie Guitar Queen of Heart დაარქივებული 2012-01-28 საიტზე Wayback Machine. , cover story, Acoustic Guitar, September 1999, No. 81.
დროშა (ჟურნალი)

„დროშა“ — ქართული ყოველდღიური საზოგადოებრივ-პოლიტიკური და ლიტერატურულ-მხატვრული ჟურნალი. გამოვიდა თბილისში 1923 წლის 7 ნოემბერს. პირველად გამოიცა როგორც გაზეთ „კომუნისტის” ორკვირეული სამხატვრო-ლიტერატურული დამატება; 1929–1935 წლებში გამოდიოდა როგორც მასობრივი ლიტერატურულ-მხატვრული ჟურნალი, გამოსცემდა სახელგამი; 1936–1950 წლებში ჟურნალი არ გამოდიოდა. „დროშის” გამოცემა განახლდა 1951 წელს. ჟურნალი ასახავდა საზოგადოებრივ-პოლიტიკურ და კულტურულ ცხოვრებას. სხვადასხვა დროს „დროშის” რედაქტორები იყვნენ მ. კახიანი, ვ. მაჭავარიანი, გრ. აბაშიძე, ა. მირცხულავა, აკ. ძიძიგური, გ. ნატროშვილი, 1973 წლიდან — რ. მარგიანი. ტირაჟი 53 ათასი (1977). „დროშის“ გამოცემა შეწყდა 2001 წელს (დაიბეჭდა უნომრო და 10/11 ნომრები) ქართული საბჭოთა ენციკლოპედია, ტ. 3, თბ., 1978. — გვ. 644.
ნენსი უილსონი (ჯაზის მომღერალი)

ნენსი უილსონი (ინგლ. Nancy Wilson, დ. 20 თებერვალი, 1937 — გ. 13 დეკემბერი, 2018) — სამოცდაათზე მეტი ალბომის ავტორი და სამი გრემის მფლობელი ამერიკელი მომღერალი. მას აქვს მრავალი მეტსახელი, მათ შორის "ტკბილი ნენსი", "ბავშვი", "ლამაზი მისს ნენსი" და "გოგონა თაფლით დაფარული ხმით". 1964 წელს უილსონმა მიიღო თავისი პირველი გრემის ჯილდო საუკეთესო ალბომისთვის  How Glad I Am.  იმავე წელს მან ასევე მიიღო უიტნი იანგ უმცროსის ჯილდო ეროვნული ურბანული ლიგისგან. 2001: Nancy Wilson at Carnegie Hall 2005: Great Women Singers of the 20th Century – Nancy Wilson შეგიძლიათ იხილოთ მედიაფაილები თემაზე „ნენსი უილსონი (ჯაზის მომღერალი)“ ვიკისაწყობში. ნენსი უილსონი კინოფილმების ინტერნეტ-მონაცემთა ბაზაში ↑ 1.0 1.1 Southern E. Biographical Dictionary of Afro-American and African Musicians — Greenwood Publishing Group, 1982. <a href="https://wikidata.org/wiki/Track:Q51333926"></a><a href="https://wikidata.org/wiki/Track:Q3116159"></a><a href="https://wikidata.org/wiki/Track:Q5349457"></a> ↑ Smith J. C. Notable Black American Women <a href="https://wikidata.org/wiki/Track:Q105958972"></a><a href="https://wikidata.org/wiki/Track:Q47455946"></a> ↑ BlackPast.org — 2004. <a href="https://wikidata.org/wiki/Track:Q30049687"></a> ↑ https://web.archive.org/web/20120208080535/http://missnancywilson.com/index.php?option=com_content&task=view&id=12&Itemid=26 ↑ Nancy Wilson (Center Stage) (Biography). Ebony Magazine at highbeam.com (March 1, 2007). დაარქივებულია ორიგინალიდან — ივნისი 11, 2014. ციტირების თარიღი: March 16, 2014. ↑ Nancy Wilson at Carnegie Hall - video. view.com. დაარქივებულია ორიგინალიდან — March 28, 2013. ციტირების თარიღი: January 29, 2012. ↑ Great Women Singers of the 20th Century: Nancy Wilson - video. IMDb.com. დაარქივებულია ორიგინალიდან — April 4, 2012. ციტირების თარიღი: March 16, 2014.
ისლაჰ ჯადი

ისლაჰ ჯადი (არაბ. إصلاح جاد; დ. 1951, პალესტინა) — ბირზეიტის უნივერსიტეტის გენდერისა და განვითარების დარგის ასისტენტ-პროფესორი. ასევე არის ბირზეიტის ქალთა კვლევის ინსტიტუტის თანადამფუძნებელი და ამჟამინდელი დირექტორი, აგრეთვე არის არაბული ოჯახების სამუშაო ჯგუფის წევრი. პალესტინის ქალთა მოძრაობაში ცნობილი ფიგურა ჯადიმ, ასევე დაეხმარა ღაზასა და ნაბლუსში ქალთა საქმეთა ცენტრის შექმნას, ასევე Les Amies du Francis, ელ-ბირეჰში ბავშვთა კუთხის პროექტის და WATC-ის (ქალთა საქმეთა ტექნიკური კომიტეტი) შექმნას. ჯადი ახორციელებს გაეროს განვითარების პროგრამისთვის გენდერული კონსულტაციას და 2005 წლის გაერთიანებული ერების ორგანიზაციის არაბული ადამიანის განვითარების ანგარიშის თანაავტორი იყო. მიიღო ბაკალავრის ხარისხი პოლიტიკურ მეცნიერებაში კაიროს უნივერსიტეტში, მაგისტრის ხარისხი პოლიტიკურ თეორიაში ნანტის უნივერსიტეტში და დოქტორის ხარისხი გენდერისა და განვითარების კვლევებში ლონდონის უნივერსიტეტში. 2009 წლის ივლისში ჯადიმ „AMIDEAST“-ის სწავლების ბრწყინვალების ჯილდო მიიღო. მედია მონიტორების ქსელში: http://www.mediamonitors.net/islahjad1.html დაარქივებული 2016-03-05 საიტზე Wayback Machine. ინტერვიუ Monthly Review-ში: http://mrzine.monthlyreview.org/2009/jones180109.html სტატია Newsweek-ში: http://www.newsweek.com/2008/04/28/our-dreams-are-dead.html ↑ დაარქივებული ასლი. დაარქივებულია ორიგინალიდან — 2012-03-21. ციტირების თარიღი: 2017-07-15. ↑ http://pathwaysmiddleeast.wordpress.com/about/islah-jad/